Yolande Korkie deel vandag haar storie | Maroela Media
Yolande is terug in die land nadat sy verlede Vrydag deur die groep vrygelaat is. Haar man word nog deur die groep aangehou. Hulle eis 'n losprys van $3 miljoen (byna R30 miljoen) voor môre [Vrydag] vir sy vrylating. Yolande gaan haar storie deel in 'n poging om fondse in te samel om Pierre se vrylating te bewerkstellig.
Intussen het dr. Imtiaz Sooliman van die humanitêre welsynsorganisasie Gift of the Givers gesê onderhandelinge is ingewikkeld en hulle probeer uitstel kry vir die sperdatum.
Die egpaar is in Mei 2013 in Taiz ontvoer nadat hulle vir Amerikaanse toeriste aangesien is. Pierre en Yolande is voormalige onderwysers van Bloemfontein. Die egpaar en hul twee kinders het vir vier jaar in Tiaz gewoon en is ontvoer toe hulle wou terugkeer na Suid-Afrika om Pierre se pa se begrafnis by te woon.